stanford-oval/wikipedia huggingface dataset:
Pitkäsilta
Historia > Kivisilta

Uuden sillan rakentamiseksi perustettu komitea suositti graniittisiltaa, sillä teräsbetonisiltojen kylmän- ja kosteudenkestokykyä vielä epäiltiin. Graniittisillasta teetettiin kolme vaihtoehtoista suunnitelmaa. Valituksi tuli vaihtoehto, jossa sillan leveys on 22 metriä ja sillassa on kolme vapaalta aukoltaan 16-metristä holvia. Sillan kustannusarvio oli 790 000 markkaa.
Pitkänsillan liikennemääriä tutkittiin vuoden 1910 tammikuussa: päivittäin sillan ylitti 1 800 – 2 000 hevoskuormaa ja 27 000 – 29 000 jalankulkijaa. Suunnittelussa oli päämääränä saada silta sopimaan hyvin ympäristöönsä ja siitä tehtiin olemukseltaan linjakkaan yksinkertainen. Ainoat koriste-elementit ovat sillan kaksitoista jykevää ukkopylvästä, joiden kiviin on hakattu Helsingin kaupungin vaakunat. Vaakuna on myös pienissä pystykivissä sillan kaiteessa. Toisena koristekuviona on pöllö, joka on kunnianosoitus rakentamisen taidolle.
Silta on suunniteltu kaupungin rakennuskonttorissa. Rakennustyö aloitettiin vuonna 1910 tekemällä väliaikainen silta rakennustyön ajan kulkuväyläksi. Varsinainen uuden sillan rakennustyö alkoi vuonna 1911, ja se valmistui seuraavana vuonna ja avattiin liikenteelle marras–joulukuun vaihteessa 1912. Sillan suunnitteli arkkitehti Runar Eklund. Pitkänsillan kivet louhittiin nykyisen Länsisataman alueella sijainneelta Saukon saarelta. Silta tuli maksamaan suunniteltua enemmän, 910 000 markkaa.
Sillan maa- ja välituet on perustettu kallion varaan teräsbetonisin anturoin. Sillan molemmissa päissä olevat kaarevat siipimuurit perustettiin aikoinaan hirsiarinan ja puupaalujen varaan. Muutoin silta on kestänyt ryhdissään, mutta siipimuurien puuperustukset lahosivat ja muurit painuivat. Siipimuurien perustus korjattiin teräksisillä porapaaluilla tuetuilla teräsbetonilaatoilla. Sillan rakenteissa on edelleen nähtävissä jälkiä Helsingin taistelusta keväältä 1918. Saksan Itämeren-divisioona ampui sillalle kranaateilla katkaistakseen punakaartin liikkumisen.
Kansallinen symboliikka

Nykyinen Pitkäsilta erotti valmistuessaan Helsingin kantakaupungin Siltasaaresta, Hakaniemestä ja Kallion työläiskaupunginosasta, joissa myös suomalaisen työväenliikkeen johtavien järjestöjen päämajat sijaitsivat. Tämän vuoksi sitä pidettiin pitkään symbolisena rajana porvarien ja työläisten välillä. Lisäksi poliittiseen kielenkäyttöön on vakiintunut termi ”Pitkänsillan ylittämisestä”, jolla viitataan oikeisto–vasemmisto-rajan ylittäviin kompromisseihin.
Aiheesta muualla

Kuvia tai muita tiedostoja aiheesta Pitkäsilta Wikimedia Commonsissa
Signe Branderin kuvaama puinen vuonna 1902 valmistunut Pitkäsilta, valokuva on otettu Siltavuorenrannasta vuonna 1907.
Pitkänsillan rakennustyöt 1911. Etualalla höyrypumppu koneenkäyttäjineen ja oikealla käsikäyttöinen vinssi.
Sisällissodan aikaiset kranaatinjäljet ovat selkeästi näkyvissä.
Stephen Colbert

| Stephen Colbert |
| --- | --- |
 Colbert joulukuussa 2017
Henkilötiedot
Syntynyt: 13. toukokuuta 1964 (ikä 60) Washington, D.C., Yhdysvallat
Puoliso:  Evelyn McGee-Colbert (3 lasta)
Näyttelijä
Aktiivisena:  1984–
Merkittävät roolit:  Chuck Noblet (Strangers With Candy) Stephen Colbert (The Daily Show ja The Colbert Report)
Palkinnot
 Emmy-palkinto Paras käsikirjoitus varietee-, musiikki- tai komediaohjelmassa 2004, 2005, 2006 The Daily Show 2008, 2010 The Colbert Report 
 Nimikirjoitus
Aiheesta muualla
www.comedycentral.com/shows/the_colbert_report/index.jhtml
IMDb
Elonet
Stephen Tyrone Colbert ([kol'bɛr]) (s. 13. toukokuuta 1964) on yhdysvaltalainen koomikko, joka tunnetaan parhaiten The Late Show with Stephen Colbert -nimikko-ohjelmansa juontajana sekä työstään ohjelmissa The Daily Show ja The Colbert Report. Hän on voittanut viisi Emmy-palkintoa. Time-lehti nimesi Colbert'n vuoden 2006 sadan vaikutusvaltaisimman henkilön joukkoon.
Alun perin Colbert opiskeli näyttelijäksi, mutta kiinnostui improvisaatioteatterista tavattuaan maineikkaan Chicagon Second City -teatterin ohjaajan Del Closen. Second Cityn kautta hän tapasi Steve Carellin, jonka kanssa hän työskenteli myöhemmin Dana Carvey Show'ssa ja Daily Show'ssa, sekä Paul Dinellon ja Amy Sedarisin. Heidän kanssaan Colbert kehitti sketsisarjan Exit 57 (1995-96) ja komediasarjan Strangers With Candy (1999-2000).
Colbert aloitti Daily Show'n "kirjeenvaihtajana" vuonna 1997. Hän jätti ohjelman vuonna 2005 ja alkoi juontaa sarjan spin-offia The Colbert Reportia.
Vuonna 2006 Colbert esiintyi jokavuotisilla Valkoisen talon kirjeenvaihtajille järjestetyillä päivälliskutsuilla. Colbert esitti voimakkaasti presidentti George W. Bushia parodisoineen puheen Bushin istuessa samassa pöydässä. Puhe sai kutsuvierasjoukolta kylmän vastaanoton. Media suhtautui siihen ristiriitaisesti. Kuitenkin Internetissä esitys nousi nopeasti videopalveluiden katsotuimpien videoiden luetteloissa.
CBS-televisioyhtiö ilmoitti huhtikuussa 2014 tehneensä viiden vuoden sopimuksen Colbertin kanssa. Hän siirtyy isännöimään kanavalle Late Show -ohjelmaa David Lettermanin jäädessä eläkkeelle vuoden 2015 aikana. Colbertin ohjelma The Late Show with Stephen Colbert alkoi kanavalla syyskuussa 2015.
Uskonnoltaan Colbert on katolinen. Nuorena hän on ollut innokas roolipelaaja.
Aiheesta muualla

Kuvia tai muita tiedostoja aiheesta Stephen Colbert Wikimedia Commonsissa
Colbert Nation (englanniksi)
Colbertin puhe Valkoisen talon kirjeenvaihtajien kutsuilla tekstimuodossa (englanniksi)
Suuria kuvioita (kappale)

| ”Suuria kuvioita” Anssi Kela |
| --- | --- | --- |

Singlen tiedot
 Albumilta: Suuria kuvioita
 Julkaistu: heinäkuu 2003
 Tekijä(t): Anssi Kela
 Tuottaja(t): Anssi Kela
 Tyylilaji: suomirock
 Kesto: 06.53
 Levy-yhtiö: BMG
Anssi Kelan muut singlet
| ”Milla” 2001 | ”Suuria kuvioita” 2003 | ”1972” 2003 |
Suuria kuvioita on suomalaisen laulaja-lauluntekijä Anssi Kelan kappale, joka julkaistiin singlenä heinäkuussa 2003. Kappale on ensimmäinen singlejulkaisu Kelan toiselta sooloalbumilta Suuria kuvioita.
”Suuria kuvioita” on Kelan pisin kappale. Alun perin Kela yritti tiivistää sanoitukset kahteen säkeistöön, mutta ei ollut tyytäväinen lopputulokseen. Lopulta hän totesi, että kappaleen ”on oltava tasan niin pitkä kuin sen on oltava”. Sovituksessa Kela käytti referenssinä Neil Young ja Crazy Horse -yhtyettä, ja hän soittaa kaikki kappaleella kuultavat instrumentit itse.
”Suuria kuvioita” nousi parhaimillaan Suomen singlelistan sijalle yhdeksän, ja Rumban 50 hittiä -listan sijalle 29. Merkittävää radiosoittoa kappale ei saanut lähes seitsemän minuutin pituutensa vuoksi.
Kappaleet

Suuria kuvioita – 6.53
Listasijoitukset

| Lista | Paras sijoitus |
| --- | --- |
Suomen virallinen singlelista: 9 
50 hittiä: 29
Prudnikin piirikunta

Prudnikin piirikunta (puol. powiat prudnicki) on yksi Opolen voivodikunnan piirikunnista. Piirikunnan arvioitu väkiluku oli vuoden 2019 lopussa 55 237. Siihen kuuluvat neljä kuntaa ovat Biała, Głogówek, Lubrza ja Prudnik.
Prudnikin väestöpyramidi 2014.
Vuoden 2019 lopussa Prudnikin piirikunnan asukkaista 51,9 prosenttia oli naispuolisia ja 48,1 prosenttia miespuolisia. Alle 18-vuotiaat muodostivat 16,4 prosenttia piirikunnan väestöstä, työikäiset 61 prosenttia ja eläkeikäiset 22,6 prosenttia väestön keski-iän ollessa 43 vuotta. Vuonna 2019 piirikunnassa syntyi 489 lasta. Vuoden 2011 väestönlaskennassa 11,3 prosenttia piirikunnan asukkaista oli saksalaisia. Prudnikin piirikunnan väkiluvun ennakoidaan pienenevän 39 505 asukkaaseen vuoteen 2050 mennessä.
Takkunen

Takkunen on seuraavien henkilöiden sukunimi:
Eero Takkunen (s. 1947), Helsingin käräjäoikeuden laamanni
Ilkka Salo  (oik. Ilkka Takkunen, s. 1962), iskelmälaulaja
Juho Leonard Takkunen (1898–1972), jääkärialiupseeri
Kalevi Takkunen (1927–1999), libristi ja taiteen keräilijä
Kuvitteellisia Takkusia

Jouko, Otto, Matti, Ilkka ja Eero Takkunen elokuvassa Pahat pojat
| --- | --- |
: Tällä täsmennyssivulla luetellaan henkilöitä, joilla on sama sukunimi.
Supernova (täsmennyssivu)

Supernova tarkoittaa muun muassa seuraavia asioita:
supernova, tähden räjähdys
Supernova, latvialainen laulukilpailu
Dacia SupeRNova, automalli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Supernova”, voi hakea sivunnimihaulla, laajalla sivunnimihaulla tai tekstihaulla.
Säytjärvi

| Säytjärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°10′54″N, 27°14′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskupuro:  Säytjärvenpuro Pieni-Naakkimaan 
Järvinumero:  14.937.1.012
Mittaustietoja
Pinnankorkeus:  112,7 m  
Pituus:  2,6 km  
Leveys:  750 m  
Rantaviiva:  7,605 km  
Pinta-ala:  1,07311 km²   
Saaria:  1 
 fiSäytjärvi 
Säytjärvi  on Etelä-Savossa Pieksämäellä  Montolan lähellä sijaitseva järvi.
Maantietoa

Järvi on 2,6 kilometriä pitkä, 750 metriä leveä, ja sen pinta-ala on 107 hehtaaria eli 1,1 neliökilometriä. Järvellä on kartan mukaan yksi saari.  Sen rantaviivan pituus on 7,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Iso-Naakkiman valuma-alueeseen (14.937) se kuuluu. Järven vedenpinnan korkeus on 112,7 metriä mpy.
Suomen Puheopisto

| Suomen Puheopisto |
| --- | --- |

Yritysmuoto:  Osakeyhtiö
Perustettu:  1947
Toimitusjohtaja:  Marsa Bäck
Kotipaikka:  Helsinki, Suomi
Toimiala:  viestintä- ja vuorovaikutustaitojen koulutus- ja konsultointipalvelut
Kotisivu:  www.puheopisto.fi
Infobox OKVirheellinen NIMI-arvo: 
Suomen Puheopisto on vuonna 1947 perustettu viestintä- ja vuorovaikutustaitojen koulutusta ja konsultointia tarjoava yritys. Puheopisto järjestää valmennusta yrityksille ja yhteisöille intensiivisinä lyhytkoulutuksina ja pitkäjännitteisinä prosesseina. Puheopisto tarjoaa myös kaikille avoimia vuorovaikutustaitojen koulutuksia.
Suomen Puheopisto on erikoistunut vaativissa esiintymis-, neuvottelu- ja palvelutilanteissa toimivien henkilöiden viestintätaitojen kehittämiseen.
Suomen Puheopiston toimisto- ja koulutustilat ovat Helsingissä. Viiden työntekijän toimistoa johtaa toimitusjohtajana FM, logonomi Marsa Bäck. Lisäksi Puheopisto työllistää useita viestinnän freelance-kouluttajia.
Historia

Suomen Puheopisto perustettiin vuonna 1947 suomalaisen puhetaidon kehittämiseksi. Aloitteen teki Helsingin kansakoulunopettajien suullisen esitystaidon neuvojana toiminut opettaja ja lausuja Eero Salola. Muita perustajajäseniä olivat Antti Sovijärvi, Kaarlo Marjanen, Iiro Kaikko ja Ebba Jacobson-Lilius.
Aluksi toiminta jakaantui kolmeen opetuslinjaan. Korkeakoululinja tähtäsi korkeakouluopintoihin rinnastettavaksi ja oli tarkoitettu puhealalle päätyökseen aikoville. Opistolinjalla kehitettiin puhetaidon perusvalmiuksia yhden lukukauden ajan. Kurssilinjan lyhyet kurssit suunnattiin eri ammattiryhmille ja puheongelmista kärsiville.
Korkeakoululinja vakiintui kaksi ja puoli vuotta kestäväksi iltaopiskeluksi, ja tutkinnolle annettiin nimi logonomi. Kun kahdestoista ja viimeinen logonomikurssi valmistui keväällä 1980, logonomeja oli valmistunut Suomen Puheopistosta kaikkiaan 305.
Puheopisto avasi keväällä 1951 puhevikaisneuvolan (myöhemmin Puheneuvola), jossa puheongelmista kärsivät saivat apua. Syksyllä 1963 aloitti toimintansa Puheopiston puhe- ja kuulovikaisille lapsille tarkoitettu päiväkerho, joka myöhemmin muuttui erityispäiväkodiksi puhehäiriöisille lapsille. Katajaharjun päiväkoti Lauttasaaressa Helsingissä lopetti toimintansa 1991.
1970-luvulta alkaen Puheopistossa panostettiin enenevässä määrin valtion organisaatioille, järjestöille ja yrityksille suunnattuihin tilauskoulutuksiin. Puheterapiapalvelut päätettiin ulkoistaa vuonna 2003. Pitkällisen prosessin tuloksena Suomen Puheopisto yhtiöitettiin 3. toukokuuta 2007.
Aiheesta muualla

Yrityksen kotisivut
Yritys LinkedInissä
Supernatural (Santanan albumi)

| Supernatural Santana |
| --- | --- | --- |

Studioalbumin tiedot
 Julkaistu: 15. kesäkuuta 1999
 Tyylilaji: latin rock
 Kesto: 74.59
 Levy-yhtiö: Arista
Supernatural on latinorock-yhtye Santanan kahdeksastoista studioalbumi. Levy-yhtiö Arista Records julkaisi sen 15. kesäkuuta 1999. Alun perin Columbia Recordsille levyttänyt Carlos Santana aloitti yhteistyön Aristan A&R-päällikkö Pete Ganbargin kanssa 1990-luvun loppupuoliskolla. Santana halusi suuntautua musiikissaan popimpaan radioystävälliseen suuntaan ja teki tällä albumilla yhteistyötä tunnettujen artistien  Eric Claptonin, Rob Thomasin, Eagle-Eye Cherryn, Lauryn Hillin, Dave Matthewsin, Manán, KC Porterin ja CeeLo Greenin kanssa.
Supernatural oli kaupallisesti suurmenestys sekä Yhdysvalloissa että muualla. Se nousi listaykköseksi useissa maassa ja oli Yhdysvalloissa albumilistan kärjessä 12 viikkoa myyden 15-kertaisesti platinaa. Ensimmäinen single, Matchbox Twenty -laulajan Rob Thomasin kanssa tehty ”Smooth” oli Yhdysvalloissa Billboard Hot 100 -listan ykkösenä 12 viikkoa. Vuonna 2002 mennessä se oli pisimpään tuon listan kymmenen kärjessä (30 viikkoa) viipynyt single. Seuraava single ”Maria Maria oli ykkösenä 10 viikkoa.
Supernatural on Santanan myydyin levy, musiikkihistorian myydyin latinalaisamerikkalaisen artistin levy sekä yksi kaikkien aikojen myydyimmistä albumeista. Sitä on myyty arviolta ainakin noin 26 miljoonaa kappaletta maailmanlaajuisesti.
Pruitt Taylor Vince

| Pruitt Taylor Vince> Henkilötiedot |
| --- | --- |
Syntynyt: 5. heinäkuuta 1960 (ikä 64) Baton Rouge, Louisiana, Yhdysvallat
Ammatti:  näyttelijä
Puoliso:  Julianne Mattelig
Aiheesta muualla
IMDb 
Elonet
Pruitt Taylor Vince (s. 5. heinäkuuta 1960 Baton Rouge, Louisiana, Yhdysvallat) on yhdysvaltalainen näyttelijä. Hän syntyi Baton Rougessa, Louisianassa, ja opiskeli Louisianan osavaltionyliopistossa.
Vince sai vierailustaan televisiosarjassa Harkittu murha Emmy-palkinnon vuonna 1997. Hän on esiintynyt myös lukuisissa elokuvissa, kuten Baarikärpänen (1987), Ansassa (2002) ja Constantine (2005). Lisäksi hän on esiintynyt televisiosarjoissa The Walking Dead (2011), Mentalist (2010–2013) ja S.H.I.E.L.D. Agentit (2017–2018).
Aiheesta muualla

Pruitt Taylor Vince Internet Movie Databasessa. (englanniksi)
Supernatural (täsmennyssivu)

Wikisanakirjassa on tähän liittyvä sananselitys: .
Supernatural voi tarkoittaa ainakin seuraavia:
Supernatural, vuonna 2005 alkanut yhdysvaltalainen televisiosarja
Supernatural, Ben E. Kingin albumi vuodelta 1975
Supernatural, The Barefoot Brothersin albumi vuodelta 1994
Supernatural, Honey B and the T-Bonesin albumi vuodelta 1995
Supernatural, DC Talkin albumi vuodelta 1998
Supernatural, Des’reen albumi vuodelta 1998
Supernatural, Santanan albumi vuodelta 1999
Supernatural, Victor Halperinin ohjaama kauhuelokuva vuodelta 1933.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Supernatural”, voi hakea sivunnimihaulla, laajalla sivunnimihaulla tai tekstihaulla.
Pythion

Pythion (m.kreik. Πύθιον, lat. Pythium) voi viitata seuraaviin:
Pythion, antiikin aikainen kaupunki Perrhaibiassa Thessaliassa
Pythion eli Apollon Hypoakraioksen luola, antiikin aikainen pyhäkkö Ateenassa
Pythion eli Apollon Pythioksen pyhäkkö, antiikin aikainen pyhäkkö Ateenassa
Pythium, monia kasvipatogeeneja sisältävä munasienisuku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pythion”, voi hakea sivunnimihaulla, laajalla sivunnimihaulla tai tekstihaulla.
Punaotsa-aranen

| Punaotsa-aranen |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Punaviheraraset Touit
Laji::  costaricensis
Kaksiosainen nimi
 Touit costaricensis  (Cory), 1913 
Katso myös
   Punaotsa-aranen Wikispeciesissä  
Infobox OKNimi-testi OKIUCN-testi OK: 
Punaotsa-aranen (Touit costaricensis) on keskiamerikkalainen papukaija. Sen elinympäristö ulottuu Costa Ricasta Länsi-Panamaan. Lajin holotyypin kuvaili Charles Barney Cory Puerto Limónin läheltä Costa Ricasta 1913.
Pythias

Pythias on antiikin kreikkalainen nimi, joka voi viitata seuraaviin henkilöihin:
Pythias (tai Fintias) (400-luku eaa.), Pythagoraan oppilas yhdessä Damonin kanssa
Pythias (n. 362-335 eaa.), Aristoteleen vaimo
Pythias (300-luvun loppupuoli eaa.), Aristoteleen tytär
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pythias”, voi hakea sivunnimihaulla, laajalla sivunnimihaulla tai tekstihaulla.
Takkujäkälä

| Takkujäkälä |
| --- | --- |

Uhanalaisuusluokitus
 
Suomessa::  Hävinnyt
 
Tieteellinen luokittelu
Kunta::  Sienet Fungi
Kaari::  Kotelosienet Ascomycota
Luokka::  Lecanoromycetes
Alaluokka::  Lecanoromycetidae
Lahko::  Maljajäkälät Lecanorales
Heimo::  Karpeet Parmeliaceae
Suku::  Takkujäkälät Letharia
Laji::  vulpina
Kaksiosainen nimi
 Letharia vulpina  (L.) Hue 
Katso myös
   Takkujäkälä Wikispeciesissä   Takkujäkälä Commonsissa 
Infobox OKNimi-testi OK: 
Takkujäkälä (keltatakkujäkälä) (Letharia vulpina) on jäkälälaji, joka muistuttaa kasvutavaltaan hankajäkäliä (Evernia), rustojäkäliä (Ramalina) ja naavoja (Usnea). Se on väriltään voimakkaan keltainen.
Takkujäkälä tuottaa hyvin harvoin kotelomaljoja, jotka ovat isoja ja ruskeita.
Takkujäkälää esiintyy Euroopassa vuoristoissa. Se elää erityisesti lehtikuusilla. Sitä kasvaa myös Pohjois-Amerikassa.
Takkujäkälä on löydetty Suomessa Ahvenanmaalta, mutta esiintymä on hävinnyt ja samoin laji koko Suomen alueelta.
Takkujäkälän keltaista väriainetta vulpiinihappoa on käytetty petoeläinten kuten susien ja kettujen myrkyttämiseen.
Takkujäkälän jäkäläaineena eli sekundaarisena aineenvaihduntatuotteena esiintyy atranoriinia (C19H18O8) ja vulpiinihappoa (C19H14O5), kotelomaljoissa norstiktahappoa (C18H12O9).
Aiheesta muualla

Laji.fi: Takkujäkälä (Letharia vulpina)
Pinkka: Takkujäkälä (Letharia vulpina) Kuvia[vanhentunut linkki]
ITIS: Letharia vulpina (englanniksi)
UniProt: Taxonomy - Letharia vulpina (englanniksi)
United States Department of Agriculture (USDA): Letharia vulpina (englanniksi)
Global Biodiversity Information Facility (GBIF): Letharia vulpina (englanniksi)
Consortium of Lichen Herbaria: Letharia vulpina (englanniksi)
Italic 7.0, The Information System on Italian Lichens: Letharia vulpina (englanniksi)
Systembolaget

| Systembolaget |
| --- | --- |

 Myymälän sisäänkäynti Skellefteåssa
Perustettu:  1955
Toimitusjohtaja:  Ann Carlsson
Kotipaikka:   Tukholma, Ruotsi
Toiminta-alue:  Ruotsi
Tuotteet:  alkoholin vähittäismyynti
Liikevaihto:  37,182 miljardia kruunua (2022)
Henkilöstö:  5 968
Kotisivu:  https://www.systembolaget.se/
Infobox OKVirheellinen NIMI-arvo: 
Systembolaget (sanatarkasti suom. Järjestelmäyhtiö) on Ruotsin valtion omistama yritys, jolla on lakisääteinen monopoli yli 3,5 % alkoholia sisältävien juomien vähittäiskauppaan Ruotsissa ja joka on siten Suomen Alkoa vastaava yritys.
Historia

Nimi "Systembolaget" tulee yhtiön mukaan siitä,  kun jotkut kunnat alkoivat 1850-luvulla ottamaan baareja haltuunsa kontrolloidakseen väkijuomien myyntiä. Kun kunnat sitten yhtiöittivät (ruots. bolagisera) tätä toimintaa, niiden katsottiin ottavan se osaksi omaa systeemiään, mikä antoi nimensä nykyiselle yhtiölle.
Viinanmyynti on ollut Ruotsissa valtion hallinnassa vuodesta 1905. Nykymuotoinen Systembolaget perustettiin vuonna 1955.
Liiketoiminta

Vuonna 2022 yhtiöllä oli oman ilmoituksensa mukaan 5 968 työntekijää. Myymälöitä oli 450. Liikevaihtoa sillä oli 37,182 miljardia kruunua. Systembolagetin pääkonttori sijaitsee Tukholmassa. Kesällä 2021 yrityksen uudeksi toimitusjohtajaksi valittiin Ann Carlsson, joka on aikaisemmin toiminut Apoteketin toimitusjohtajana.
Systembolagetit ovat auki pisimmillään maanantaista perjantaihin klo 10–20 ja lauantaisin 10–15. Sunnuntaisin ja pyhäpäivisin myymälät ovat kiinni. Yli 3,5-prosenttisten alkoholijuomien ostoikäraja on 20 vuotta (tätä miedompien 18 vuotta) ja niiden vähittäismyynti on Systembolagetin yksinoikeus.
Ruotsinsuomessa yrityksestä käytetään useimmiten nimitystä Systeemi, samoin kuin Suomen Alkoon viitataan Suomen systeeminä.
Vuonna 2022 julkaistun kyselytutkimuksen 73 prosenttia ruotsalaisista kannattaa Systembolagetin monopoliasemaa.
Aiheesta muualla

Kuvia tai muita tiedostoja aiheesta Systembolaget Wikimedia Commonsissa
Pythias (Aristoteles)

Pythias (noin 362 eaa. – 335 eaa.) oli Atarneuksen tyranni Hermiaan adoptiotytär ja Aristoteleen ensimmäinen vaimo. Pythias kuoli Ateenassa jo ennen Aristotelesta. Tämä tiedetään Aristoteleen testamentista, joka esittää hänen toiveekseen, että hänen vaimonsa luut haudattaisiin yhdessä hänen kanssaan.
Aristoteleella ja Pythiaalla oli tytär, jonka nimi myös oli Pythias (300-luvun loppupuoli eaa.). Tämä Pythias oli naimisissa kolmesti. Hänen ensimmäinen puolisonsa oli Nikanor, joka oli Aristoteleen sisaren Arimnesten poika. Aristoteleen testamentin mukaan Nikanorin tuli hoitaa perheen asioita kunnes hänen poikansa Nikomakhos tuli täysi-ikäiseksi. Pythiaan toinen puoliso oli Prokles Spartalainen, ja kolmas puoliso lääkäri Metrodoros. Hänen kerrotaan myös kuolleen ennen isäänsä.
Käännös suomeksi
Project 86

| Project 86 |
| --- | --- |

Tiedot
Toiminnassa:  1996––
Tyylilaji:  Alternative metal   Nu metal   Post-hardcore
Kotipaikka:  Orangen piirikunta, Kalifornia, Yhdysvallat
Laulukieli:  englanti
Jäsenet:  Steven Dail  Andrew Schwab  Randy Torres  
Entiset jäsenet:  Alex Albert, rummut (1996–2007) 
Levy-yhtiö:  Atlantic Records  BEC Recordings  Tooth & Nail Records  
Aiheesta muualla
www.project86.com
Infobox OKNimi-testi OK: 
Project 86 on yhdysvaltalainen vuonna 1996 perustettu kristillinen alternative metallia soittava yhtye. Yhtyeen perustivat laulaja Andrew Schwab ja entinen rumpali Alex Albert unelmanaan tehdä jotakin, mikä olisi aidosti voimakasta nuorille ja tavottaisi useita ihmisiä. Rumpali Albert lähti yhtyeestä vuonna 2007 vedoten henkilökohtaisiin syihin. Nykyisin keikoilla rumpalina toimii Jason Gerkin. Yhtye on julkaissut seitsemän levyä, joita on myyty maailmanlaajuisesti 350 000 kopiota.
Project 86 Suomessa

Project 86 teki ensimmäisen Suomen keikkansa 30. huhtikuuta 2010, kun se esiintyi Vappugospelin pääesiintyjänä.
Albumit

Project 86 (1998)
Drawing Black Lines (2000)
Truthless Heroes (2002)
Songs to Burn Your Bridges By (2004)
...And the Rest Will Follow (2005)
Rival Factions (2007)
Picket Fence Cartel (2009)
Wait for the Siren (2012)
Knives to the Future (2014)
Sheep Among Wolves (2017)
Omni (2023)
Aiheesta muualla

Project 86:n kotisivut
Project 86 Myspacessa (englanniksi)
Pieni Rauskajärvi

| Pieni Rauskajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°10′42″N, 25°52′40″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskuoja:  oja Rauskajärveen 
Järvinumero:  14.426.1.004
Mittaustietoja
Pinnankorkeus:  120,2 m  
Pituus:  500 m  
Leveys:  150 m  
Rantaviiva:  1,108 km  
Pinta-ala:  4,611 ha  
Saaria:  ei saaria 
 fiPieni Rauskajärvi 
Pieni Rauskajärvi tai 70089313443657 on Keski-Suomessa Viitasaarella  Kärnän lähellä sijaitseva lampi.
Maantietoa

Lampi on 500 metriä pitkä, 150 metriä leveä, ja sen pinta-ala on 4,6 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Heinäjoen valuma-alueeseen (14.426) se kuuluu. Lammen vedenpinnan korkeus on 120,2 metriä mpy.